SAN ESTEBAN, Ilocos Sur – Agdagup 180 nga ubbing a nagbasa iti Day Care ditoy idi napalabas a tawen ti winarasan ti Municipal Social Welfare and Development iti nasustansia a taraon itay nabiit.
Mismo a ni Mayor Chester Elaydo ti nangted kadagiti taraon kadagiti ubbing.
Kinuna ni Rosa Guarte, MSWD Officer, a gatas, tsokolate, oats, noodles, asukar, ken dadduma pay a nasustansia a taraon ti naited kadagiti ubbing a kaadduanna nga agbasbasa itan iti prep school.
Impalgak no Guarte a saan a naaramat ti pondo para iti feeding program iti bulan ti Abril ket daytoy ti naigatang kadagiti nadakamat a taraon a naited kadagiti ubbing. (Danny Antalan)
ilo_Latn ilo_Latn ilo_Latn ilo_Latn